Tshabalala het Dinsdag in sy getuienis erken hy is twee keer uit die skool geskors “omdat hy ŉ slegte groep vriende gehad het”, asook dat hy met dagga in sy besit op die skoolterrein betrap is.
Tau het verder getuig hy het die dag van Koster se moord vir Tshabalala en Pooe saam met haar in haar motor gesien. Hy sê die twee het aan hom gesê dat hulle haar vir ŉ saamrygeleentheid gevra het.
Tshabalala het toe aan Mmatli gesê die maskeerband wat hy vroeër by die skool geleen het, is by sy huis en dat hy dit geleen het om ŉ boek te herstel wat hy weer aan die skool moes terugbesorg. Mmatli is daarna saam met Tshabalala na sy huis.